CELEX: 32013R1048
Language: sk
Date: 2013-10-28 00:00:00
Title: Vykonávacie nariadenie Komisie (EÚ) č. 1048/2013 z  28. októbra 2013 , ktorým sa mení nariadenie (ES) č. 828/2009, ktorým sa na hospodárske roky 2009/2010 až 2014/2015 ustanovujú podrobné uplatňovacie pravidlá na dovoz a rafináciu výrobkov z cukru položky colného sadzobníka 1701 v rámci preferenčných dohôd

29.10.2013   
            
            
               SK
            
            
               Úradný vestník Európskej únie
            
            
               L 285/2
            
         VYKONÁVACIE NARIADENIE KOMISIE (EÚ) č. 1048/2013
   z 28. októbra 2013,
   ktorým sa mení nariadenie (ES) č. 828/2009, ktorým sa na hospodárske roky 2009/2010 až 2014/2015 ustanovujú podrobné uplatňovacie pravidlá na dovoz a rafináciu výrobkov z cukru položky colného sadzobníka 1701 v rámci preferenčných dohôd
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií od 1. januára 2009 a ktorým sa menia a dopĺňajú nariadenia (ES) č. 552/97, (ES) č. 1933/2006 a nariadenia Komisie (ES) č. 1100/2006 a (ES) č. 964/2007 (1), a najmä na jeho článok 11 ods. 7,
   keďže:
   
               (1)
            
            
               Podľa článku 1 ods. 4 nariadenia Komisie (ES) č. 828/2009 (2) sa krajina uvedená v prílohe I k nariadeniu (ES) č. 732/2008 ako najmenej rozvinutá krajina môže doplniť do prílohy I k nariadeniu (ES) č. 828/2009.
            
         
               (2)
            
            
               Na základe nariadenia Európskeho parlamentu a Rady (EÚ) č. 607/2013 z 12. júna 2013, ktorým sa zrušuje nariadenie Rady (ES) č. 552/97, ktoré dočasne odníma prístup k všeobecným colným preferenciám Mjanmarsku/Barme (3), sa 19. júla 2013 tejto krajine obnovil prístup k všeobecným colným preferenciám, a to s retroaktívnym účinkom od 13. júna 2012.
            
         
               (3)
            
            
               Mjanmarsko/Barma ako najmenej rozvinutá krajina je uvedená v zozname takých krajín v prílohe I k nariadeniu (ES) č. 732/2008, pričom požiadala Komisiu, aby ju uviedla do zoznamu v prílohe I k nariadeniu (ES) č. 828/2009. Mjanmarsko/Barma vyrába cukor, a teda predstavuje možného vývozcu do Únie.
            
         
               (4)
            
            
               Nariadenie (ES) č. 828/2009 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Časť I prílohy I k nariadeniu (ES) č. 828/2009 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. októbra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 211, 6.8.2008, s. 1.
   
      (2)  Nariadenie Komisie (ES) č. 828/2009 z 10. septembra 2009, ktorým sa na hospodárske roky 2009/2010 až 2014/2015 ustanovujú podrobné uplatňovacie pravidlá na dovoz a rafináciu výrobkov z cukru položky colného sadzobníka 1701 v rámci preferenčných dohôd (Ú. v. EÚ L 240, 11.9.2009, s. 14).
   
      (3)  Ú. v. EÚ L 181, 29.6.2013, s. 13.
   
      PRÍLOHA
      
         „Časť I: Najmenej rozvinuté krajiny (LDC)
         
         
                     Označenie skupiny
                  
                  
                     Tretia krajina
                  
                  
                     Referenčné číslo
                  
               
                     LDC, ktoré nepatria medzi štáty AKT
                  
                  
                     Bangladéš
                     Kambodža
                     Laos
                     Mjanmarsko/Barma
                     Nepál
                  
                  
                     09.4221
                  
               
                     LDC, ktoré patria medzi štáty AKT
                  
                  
                     Benin
                     Burkina Faso
                     Konžská demokratická republika
                     Etiópia
                     Madagaskar
                     Malawi
                     Mozambik
                     Senegal
                     Sierra Leone
                     Sudán
                     Tanzánia
                     Togo
                     Uganda
                     Zambia
                  
                  
                     09.4231“